Uf de Osterensle acho, het de Chef vom Guesthouse Alvaro uf üs gwartet. Chli pinlech berüehrt, hömmer üs di Bluemechettene om de Haus lo hänke ond si met sim Outo zo de Onderkonft ghfare. Nochdem mer üs chli igrechtet hei ond im Guesthouse omegluegt hei, simmer de Houpt- ond einzig Ort vo dere Ensle (ca. 4000 Iwohner) go onsecher mache.  Do das Rapa Nui sooooo gross esch, esches nor e Frog vo de Ziit gse, bes mer  de Patricia ond em Bryan (Schwiizer Pärli vom Touchboot in Cairns) weder wärde begägne. S esch do wörklech ned lang gange ond so semmer nochem Sonneondergang zäme go zNacht ässe ond heis üs so rechtig lo guet go. S esch cheibe schöön gse, e Obe met anderne Lüüt aber i de eigete Sproch z verbrenge.